ปกติมากินร้านนี้ประจำอยู่แล้ว
ชอบน้ำซุปสุกี้ยากี้ของที่นี่มากที่สุด
แล้วต้องเป็นที่สาขาเซนทรัลเวิร์ลเท่านั้นนะ
เคยลองไปกินสาขาอื่นบ้างรู้สึกว่าจะไม่เข้มข้นเท่าที่นี่
หรืออาจจะโชคไม่ดีไปไม่ถูกวันยังไงก็ไม่รู้

กินบุฟเฟต์มาตลอดวันนี้มาลองแบบเซตเมนูบ้าง
มาเดินคนเดียวเลยกะกินให้หายอยาก

ราคาสุกี้ยากี้หมอไฟหมู 199 บาท net
ประกอบไปด้วยสุกี้หมูหมอไฟ มีผักมาอย่างละนิดละหน่อย
ได้แก่ กวางตุ้ง ผัดกาด เห็ดหอม เห็ดเข็มทอง 
เห็ดออรินจิ แครอท และมีเต้าหู้กับเส้นบุก 
ปริมาณหมูประมาณ 5ชิ้น ชิ้นเล็กกว่าในบุฟเฟต์
มีข้าวสวย สลัดผัก ซุปมิโซะ และไข่ไก่1ฟอง

รสชาติน้ำซุปคือแบบเดียวกันกับบุฟเฟต์นั่นแหละ
เพียงแต่อาจจะไม่เข้มข้นเท่า เพราะต้มแปปเดียว
ไม่ฟินเท่าบุฟเฟต์แต่ก็พอแก้ขัดได้อยู่
แต่ถ้าจะให้ดีบุฟเฟต์เถอะ